Pracovný dokument útvarov Komisie - Sprievodný dokument návrh nariadenia Európskeho Parlamentu a Rady ktorým sa mení a dopĺňa nariadenie č. 11 týkajúce sa odstránenia diskriminácie v oblasti cien a podmienok dopravy pri uplatňovaní článku 79 ods. 3 Zmluvy o založení Európskeho hospodárskeho spoločenstva a nariadenie Európskeho Parlamentu a Rady (ES) č. 852/2004 o hygiene potravín - Zhrnutie hodnotenia vplyvu (nariadenie (ES) č. 852/2004 Hygiena potravín – HACCP) {KOM(2007) 90 v konečnom znení} {SEK(2007) 301} {SEK(2007) 303} {SEK(2007) 304} /* SEK/2007/0302 */





[pic] | KOMISIA EURÓPSKYCH SPOLOČENSTIEV | Brusel 6.3.2007 SEK(2007) 302 PRACOVNÝ DOKUMENT ÚTVAROV KOMISIE Sprievodný dokument NÁVRH NARIADENIA EURÓPSKEHO PARLAMENTU A RADY ktorým sa mení a dopĺňa nariadenie č. 11 týkajúce sa odstránenia diskriminácie v oblasti cien a podmienok dopravy pri uplatňovaní článku 79 ods. 3 Zmluvy o založení Európskeho hospodárskeho spoločenstva a nariadenie Európskeho parlamentu a Rady (ES) č. 852/2004 o hygiene potravín Zhrnutie hodnotenia vplyvu (nariadenie (ES) č. 852/2004 Hygiena potravín – HACCP) {KOM(2007) 90 v konečnom znení}{SEK(2007) 301}{SEK(2007) 303}{SEK(2007) 304} PRACOVNÝ DOKUMENT ÚTVAROV KOMISIE Sprievodný dokument NÁVRH NARIADENIA EURÓPSKEHO PARLAMENTU A RADY ktorým sa mení a dopĺňa nariadenie č. 11 týkajúce sa odstránenia diskriminácie v oblasti cien a podmienok dopravy pri uplatňovaní článku 79 ods. 3 Zmluvy o založení Európskeho hospodárskeho spoločenstva a nariadenie Európskeho parlamentu a Rady (ES) č. 852/2004 o hygiene potravín Zhrnutie hodnotenia vplyvu (nariadenie (ES) č. 852/2004 Hygiena potravín – HACCP) Zhrnutie Návrh, ku ktorému je pripojené toto hodnotenie vplyvu, je súčasťou rozsiahleho presadzovania zníženia administratívnej záťaže. V nariadení (ES) č. 852/2004 o hygiene potravín sa stanovuje, že všetci prevádzkovatelia potravinových podnikov zavedú, implementujú a budú zachovávať postup alebo postupy založené na zásadách HACCP. Aby sa povinnosť implementovať postupy HACCP riadne uplatňovala, vyžaduje sa multidisciplinárny tím zamestnancov, ktorý by bol schopný napríklad určiť nebezpečenstvá a kritické kontrolné body, a ktorý by mohol pri kritických bodoch vytvoriť kritické limity a postupy monitorovania. Tieto požiadavky znamenajú značné ročné náklady na úrovni EÚ (odhadované na 220 000 000 EUR). Hoci pre väčšie podniky môžu byť tieto náklady menej významné, keďže môžu predstavovať iba zlomok celkových nákladov, pre menšie podniky (malé a stredné podniky) môžu byť tieto požiadavky mimoriadne nákladné a zaťažujúce. V dôsledku značného vplyvu na malé a stredné podniky, ku ktorému by prísne uplatňovanie požiadaviek týkajúcich sa HACCP viedlo, a skutočnosti, že niektoré podniky môžu zaručiť rovnakú úroveň hygienickej ochrany implementáciou všetkých ostatných požiadaviek nariadenia (ES) č. 852/2004 bez toho, aby bolo potrebné implementovať v plnej miere postupy HACCP, a napriek príručke vysvetľujúcej rozsah, v akom sa môže uplatňovať flexibilita vzhľadom na HACCP, existuje potreba výnimky z požiadaviek týkajúcich sa HACCP pre niektoré podniky. Hlavným cieľom tejto iniciatívy je prispieť k Lisabonskej stratégii pre rast a zamestnanosť, a to najmä znížením podnikateľských nákladov pre malé a stredné podniky v potravinovom sektore, ak je možné dosiahnuť rovnakú primeranú úroveň hygienickej ochrany. Prevádzkovým cieľom je v tomto prípade zabezpečiť, aby povinnosti týkajúce sa informácií nemali neúmerný vplyv na každodenné fungovanie podniku, a aby nepredstavovali neúmerné náklady. Na tento cieľ sa pri hodnotení vplyvu zvážili tri možnosti politiky: Možnosť 1 Bez zmeny politiky. Možnosť 2 Vyňať určité podniky z požiadaviek týkajúcich sa HACCP. Možnosť 3 Zrušiť postupy týkajúce sa HACCP pre všetky podniky. Možnosť 3 predstavuje riziko, že sa nedosiahne základný cieľ neznížiť normy. Možnosť 1 by nezmenila status quo, čo by znamenalo, že právna neistota týkajúca sa existujúceho usmernenia by pretrvávala a menším podnikom v niektorých členských štátoch by naďalej vznikali zbytočne vysoké náklady. Zdá sa, že najlepším riešením je možnosť 2, ktorá spája výnimky pre niektoré menšie podniky v potravinovom sektore, ktoré môžu poskytnúť rovnakú úroveň ochrany hygieny potravín implementáciou všetkých ostatných požiadaviek nariadenia (ES) č. 852/2004, so značným znížením administratívnej záťaže. Malo by sa zdôrazniť, že dostupné dôkazy ukazujú, že normy hygieny potravín by sa neznížili, a že tieto odhadované úspory nákladov nemajú iné, negatívne vplyvy inde.